На основу члана 177. Закона о запосленима у аутономним покрајинама и јединицама локалне самоуправе ("Службени гласник РС", бр. 21/2016),

Жалбена комисија општине Рача, донела је

# ПОСЛОВНИК О РАДУ ОПШТЕ ОДРЕДБЕ

**Члан 1.**

Овим Пословником се ближе уређује, у складу са Законом о запосленима у аутономним покрајинама и јединицама локалне самоуправе (у даљем тексту :Закон) организација и начин рада Жалбене комисије општине Рача (у даљем тексту: Комисија).

# Члан 2.

На рад комисије примењује се Закон о општем управном поступку, Закон о запосленима у аутономним покрајинама и јединицама локалне самоуправе и други прописи.

# Члан 3.

Седиште Комисије је у просторијама Општинске управе општине Рача.

# Члан 4.

Комисија има печат округлог облика, пречника 32 мм у чијој средини је грб Републике Србије

Текст печата исписан је око грба у концентричним круговима на српском језику

ћириличним писмом.

У спољном кругу печата исписан је назив Република Србија. У унутрашњем кругу исписан је назив Жалбена комисија општине Рача.

У дну печата исписано је седиште комисије

- Рача.

# ОРГАНИЗАЦИЈА И РАД КОМИСИЈЕ

**Члан 5.**

Комисију чине три члана, укључујући и председника, које именује Општинско веће општине Рача.

# Члан 6.

Комисија је у свом раду самостална а одлуке доноси већином од укупног броја чланова.

# Члан 7.

Председник Комисије**:** представља и руководи радом комисије, сазива седнице Комисије и њима председава, потписује акте које доноси Комисија, одлучује о изузећу чланова комисије, одговара за законит и благовремен рад комисије,

припрема извештај о раду Комисије и обавља друге послове који су законом и овим пословником одређени за председника Комисије.

Кад је председник одсутан или спречен да врши дужност, замењује га члан Комисије кога он овласти.

# Члан 8.

Жалбена комисија најмање једном годишње подноси извештај о свом раду Општинском већу.

Годишњи извештај о раду Комисија подноси у року од 30 дана од завршетка календарске године, стим што може поднети и друге извештаје када оцени да је то потребно.

Годишњи извештај о раду садржи податке о укупном броју предмета које је Комисија

примила и решила у извештајном периоду, начину на који су предмети решени, броју примљених жалби и броју нерешених предмета на крају извештајног периода.

# Члан 9.

 Комисија одлучује о жалбама службеника на решења којима се одлучује о њиховим правима и дужностима, као и о жалбама учесника интерног и јавног конкурса.

Комисијa примењујe закон којим се уређује општи управни поступак.

Комисија је дужна да одлучи о жалби у року од 15 дана од дана њеног пријема ако законом није друкчије одређено. Против одлуке жалбене комисије може да се покрене управни спор.

О раду Комисије води се записник.

# Члан 10.

Стручне, административне и техничке послове за потребе Комисије обавља Служба за управу, имовинско-правне послове и друштвене делатности Општинске управе општине Рача.

Послови из става 1 овог члана обухватају: пријем жалби и других поднесака, отварање

предмета и предаја у рад, позивање за усмену расправу, састављање записника, израду и отпремање одлука и других поднесака и друге послове неопходне за несметан рад Комисије.

# Члан 11.

Чланови Комисије имају право на накнаду за свој рад.

О висини накнаде из става 1 овог члана, одлучује Општинско веће у складу са прописима о

накнади за рад чланова жалбених комисија у државним органима.

# Члан 12

Председник или члан Комисије ће бити изузет од вршења дужности у појединачном жалбеном поступку уколико постоји лични интерес који он, или с њиме повезано лице, може имати у вези са одлуком у чијем доношењу учествује.

Решење о изузећу члана жалбене комисије доноси председник комисије.

Решење о изузећу председника жалбене комисије доноси Општинско веће.

# ПОСТУПАЊЕ СА ЖАЛБАМА

**Члан 13.**

Жалбе се заводе у уписник предмета Комисије хронолошким редом, по датуму пријема и предају председнику Комисије.

Председник Комисије испитује постојање процесних услова за разматрање жалбе одмах

након пријема предмета у рад.

Уколико су процесни услови за разматрање жалбе испуњени председник Комисије прибавља списе првостепеног органа са писменим изјашњењем о предмету жалбе и заказује седницу комисије.

# Члан 14.

органу.

Захтеви о којима Комисија није надлежна да одлучује уступају се на решавање надлежном

# Члан 15.

Комисија доноси одлуке на седницама по спроведеном поступку јавне расправе.

Комисија може да доноси одлуке и без спровођења поступка јавне расправе на основу списа предмета и писаног извештаја првостепеног органа.

# Члан 16.

Одлука се доноси јавним гласањем. Предлог одлуке формулише председник Комисије након чега се приступа гласању дизањем руке „за“ и „против“ предлога.

# Члан 17.

О раду Комисије се води записник у који се обавезно уписују: ознака предмета, датум и место одржавања седнице, имена присутних чланова Комисије, садржина изгласане одлуке, да ли је одлука донета једногласно или већином гласова, издвојено мишљење ако га је било.

Записник потписују председник Комисије, чланови и записничар.

# Члан 18.

Председник комисије потписује акте донете на седници комисије.

# Члан 19.

Пословник о раду Комисије ступа на снагу даном доношења и објављује се на интернет презентацији Општине Рача.

У Рачи,

дана 10.02.2017.године

Број: 110-4/2017-II-02

ПРЕДСЕДНИК ЖАЛБЕНЕ КОМИСИЈЕ

ОПШТИНЕ РАЧА

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Душица Миљојковић, дипл.правник